Sodba Splošnega sodišča z dne 11. junija 2025 – Nio/EUIPO – Audi (ES8)
(Zadeva T-593/23)1
(„Znamka Evropske unije – Postopek za ugotovitev ničnosti – Besedna znamka Evropske unije ES8 – Prejšnja besedna znamka Evropske unije S8 – Relativni razlog za ničnost – Verjetnost zmede – Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) – Dokaz o resni in dejanski uporabi prejšnje znamke – Člena 15 in 57 Uredbe št. 207/2009 (postala člena 18 in 64 Uredbe 2017/1001) – Dokazi, ki so bili prvič predloženi pred odborom za pritožbe – Člen 95(2) Uredbe 2017/1001“)
Jezik postopka: nemščina
Stranke
Tožeča stranka: Nio Holding Co. Ltd (Hefei, Kitajska) (zastopnik: T. Hogh Holub, odvetnik)
Tožena stranka: Urad Evropske unije za intelektualno lastnino (zastopnik: A. Ringelhann, agent)
Druga stranka v postopku pred odborom za pritožbe pri EUIPO, intervenientka pred Splošnim sodiščem: Audi AG (Ingolstadt, Nemčija) (zastopnik: C. Kessler, odvetnik)
Predmet
Tožeča stranka s tožbo na podlagi člena 263 PDEU predlaga razveljavitev odločbe prvega odbora za pritožbe pri Uradu Evropske unije za intelektualno lastnino (EUIPO) z dne 12. julija 2023 (zadeva R 547/2023-1).
Izrek
Tožba se zavrne.
Družbi Nio Holding Co. Ltd se naloži plačilo stroškov.
____________
1     UL C, C/2023/671, 13.11.2023.